Mitmed osapooled (avalik sektor RISO jt näol, Vaata Maailma jt) on hetkel läbi viimas mitmesuguseid erinevaid infoühiskonna projekte, mis omavahel  seotud on. ID-kaart ja Mobiil-ID haakuvad enamikuga neist, kuid neid ei saa vaadelda pelgalt Interneti kaudu pakutavate teenuste alaosana, sest nad annavad olulist lisaväärtust ka teenustest väljaspool. ID-kaardi ja Mobiil-ID pakutav elektrooniline identiteet on kasutatav kõige erinevamates suhetes, sealhulgas näiteks eraisikute vahelised lepingulised suhted, mis ei haaku ja ei peagi haakuma hetkel pakutavate ja väljatöötatavate mastaapsete tervikteenustega.